**Pe vremea noastră**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe vremea noastră

Născut la sat între Țărani

Crescut în portul de-altădată,

Pe ulițe cu bolovani

Trecură-mi ani fără plată.

Între săraci mi-a fost destinul

Sau poate barza a greșit,

-Ce mai contează dacă spinul

Înțeapă unde-i peticit !.

Săracul tot sărac rămâne

Iar boii nu mai trag defel,

Dar tot mai dulce este-o pâine

Când o împarți cu un cățel.

Așa era pe vremea noastră

Obișnuiți cu pofta-n cui,

Visând la pasărea măiastră

Sau la plăcinta orișicui.

Trăind cu simțul de pisică

Suprinși la oala cu smântână,

Știam ce-nseamnă aia : " frică "

Când nu dormeam o săptămână.

Știam ce-nseamna coate goale

Genunchi loviți, picior umflat,

Să umbli ziua fără țoale

Precum: " lonică" la scăldat.

Să faci o mămăligă mare

Să tragi de ea cu sapte guri,

Si-apoi în paturi la culcare

Să stai cu gândul la fripturi.

Dar au trecut si-aceste zile

Cu rău si bine, cu de toate,

Si răsfoiesc a vieții file,

Din nou cu buzele umflate.

Si mă gândesc la cei de-o seamă

Sunt tot săraci, nu au parale,

Dar poate au de-un borș cu zeamă

Si-o oală mică cu sarmale.

De M Horlaci.